tomron87/hebrew-wikipedia-sentences-corpus huggingface dataset:
הדסון מכה אותו בחזרה ומייסון מאבד את הכרתו.
כאשר הם חודרים ללאוס כדי לתפוס משלוח של נובה 6 ממטוס סובייטי שהתרסק.
הם נלכדים על ידי לוחמי הוייטקונג והספאצנאז באתר ההתרסקות.
באומן, שהגיע לאפיסת כוחות פיזית ומנטלית, מסרב לשחק ברולטה רוסית ומוצא להורג על ידי שוביו.
וודס ומייסון מצליחים לנצל את ההזדמנות ולברוח.
הם חוטפים מסוק מיל מי-24 ואף מספיקים לשבש את נתיב הו צ'י מין בטרם המשיכו לבסיס של קרבצ'נקו כדי להציל את רזנוב.
מכשהגיעו לבסיס הם מתעמתים עם קרבצ'נקו.
וודס דוקר אותו באמצעות סכין אך קרבצ'נקו שולף את נצרותיהם של ארבעה רימוני יד, ובכך מאלץ את וודס להקריב את עצמו.
הוא דוחף את קרבצ'נקו מעבר לחלון והם מתפוצצים יחדיו לכאורה.
מייסון מתעורר בחקירה והודסון וויבר מתגלים כחוקרים שלו.
התברר כי לדרגוביץ' יש תאים רדומים בכל רחבי ארצות הברית, אשר יוקפצו עם שידור המספרים הסודיים וישחררו את גז הנובה 6. כתוצאה מכך ארצות הברית מעלה כוננות לרמת DEFCON 2 ומכינה מתקפת מנע גרעינית על ברית המועצות.
בכך באופן בלתי נמנע תיפתח מלחמת עולם שלישית שתביא לחיסולן ההדדי.
מייסון מתעקש בחקירתו שרזנוב הוציא להורג את שטיינר.
הודסון וויבר, שהיו עדים לכך שמייסון ביצע את המעשה לבדו, חושבים שהוא השתגע.
בהמשך הדסון מגלה כי דרגוביץ' שטף את מוחו של מייסון כדי למצוא את תחנת המספרים וכן כדי להתנקש בנשיא ארצות הברית, ג'ון קנדי.
למעשה שטיפת המוח הפכה אותו לסוכן סובייטי רדום.
לאחר מכן, מוחו נשטף בשנית על ידי רזנוב, כדי שינקום את מות חברו פטרנקו, ויחסל את דרגוביץ', קראבצ'נקו ושטיינר.
מתברר שרזנוב האמיתי מעולם לא ברח, אלא נהרג במרד בוורקוטה, והעריק הסובייטי בהואה בעצם נהרג לפני שמייסון הגיע אליו.
חזיונותיו של מייסון על רזנוב הן תוצאה של הפרעה דיסוציאטיבית (פיצול אישיות) שנגרמה כתוצאה משטיפת המוח הטראומטית.
כעת, לאחר מותו של שטיינר, רק מייסון יכול לדעת מה המספרים.
לבסוף, מייסון נזכר במיקומה של תחנת השידור: ספינת מטען רוסית בשם רוסלקה המשייטת מול חופי קובה.
הצוות יוצא לתקוף את הספינה.
התקיפה ברוסלקה מתחילה כאשר מייסון והדסון מסתננים לבסיס הצוללות התת-ימי שמגן על הספינה.
במקביל, הדסון קורא לחיל הים האמריקאי כדי להשמיד את הרוסלקה.
מייסון והדסון מגיעים למפלסים התחתונים של המתקן ונאבקים בדרגוביץ'.
לבסוף מייסון חונק את דרגוביץ' ומטביע אותו למוות.
הוא בורח עם הדסון והם חוברים מחדש לוויבר, אשר מכריז על ניצחון.
בסוף המשחק, מוצגים קטעי ארכיון מהרגעים שלפני ההתנקשות בג'ון קנדי ב-22 בנובמבר 1963. בקטע נראה מייסון בין הצופים שצפו בקנדי יורד ממטוס האייר פורס וואן ב"לאב פילד".
הנוכחות שלו, וההתנשאות של דרגוביץ' לפני מותו, מרמזת על האפשרות שמייסון ביצע את ההוראות הראשוניות שהוחדרו לתת המודע שלו.
כלומר, הוא לקח חלק בהתנקשות בקנדי.
כמו כן, הודעה מוסתרת שניתן לגשת אליה דרך התפריט הראשי של המשחק, מגלה כי וודס שרד את העימות עם קרבצ'נקו וכעת הוא כלוא בבית הסוהר הילטון האנוי (משם נמלט במהלך 1972 לאחר מרד אסירים שארגן).
אלכס מייסון – הדמות הראשית במשחק, סוכן CIA מיחידת SOG.
בנו דייוויד הוא הפרוטגוניסט במשחק ההמשך Call of Duty: Black Ops 2.
ג'ייסון הדסון – סוכן CIA מיחידת SOG, חבר של מייסון, והאדם שחקר אותו לאורך כל המשחק.
ויקטור רזנוב – נלחם לצד מייסון בבריחה מוורקוטה.
שטף את מוחו של מייסון כדי שיהרוג את שטיינר, דרגוביץ' וקראבצ'נקו לאחר שבגדו בו.
/ גריגורי וויבר – חייל רוסי שערק לארצות הברית, איבד את עינו בגלל קרבצנקו.
חבר טוב של מייסון וחקר אותו יחד עם הדסון.
פרנק וודס – אחת הדמויות הראשיות, בן בריתו של מייסון, הקריב את חייו למענו תוך כדי הריגת קרבצ'נקו (עם זאת שניהם שרדו) ולאחר מכן נכלא בכלא הילטון האנוי עד שברח משם כעבור 4 שנים.
ג'וזף באומן – נרצח בשבי ובהמשך וודס ומייסון נוקמים את מותו.
דמותו מבוססת על אייס קיוב, מה שניכר במראהו ובדיבורו.
ג'ון קנדי – נראה רק בשלב אחד ובו הוא הודיע למייסון על כך שהוא רוצה שהוא יתנקש בחייו של "ניקיטה דרגוביץ'".
רוברט מקנמארה – נראה רק בשלב אחד ובו הוא והדסון ליוו את מייסון אל הנשיא ג'ון קנדי.
קפטן מוזלי – טייס המחפה על הדסון, וויבר ובורקס במהלך החדירה שלהם לבסיס של שטיינר.
ניקיטה דרגוביץ' – הנבל הראשי במשחק.
מפקדו לשעבר של רזנוב אך בגד בו.
נהרג על ידי מייסון והדסון בסיום המשחק.
קולונל לב קרובצ'נקו סגנו של דרגוביץ' ואויב משני במשחק שרד את אירועי המשחק ו נהרג במשחק ההמשך על ידי מייסון ו וודס.
פרידריך שטיינר – אויב משני במשחק.
מדען נאצי שפיתח את גז העצבים "Nova 6" וערק לברית המועצות.
מייסון חשב שרזנוב הרג אותו, אך מייסון בעצמו הרג אותו.
פידל קסטרו – אויב משני במשחק אך אחת הדמויות הראשיות במצב זומבים.
שלח את מייסון במתנה לדרגוביץ'.
דניאל קלארק – אויב משני במשחק.
באחד השלבים מייסון וויבר תפסו אותו ועינו אותו כדי להוציא ממנו מידע על הגז "Nova 6".
"Call Me When You're Sober" (בעברית: "תתקשר אליי כשאתה פיכח") הוא הסינגל הראשון של להקת הרוק האמריקאית אוונסנס מאלבום האולפן השני של הלהקה The Open Door, ובסך הכל הסינגל ה-5 של הלהקה.
הסינגל יצא ב-25 בספטמבר 2006, ובהפצה דיגיטלית ב-15 באוגוסט.
השיר הוא אחד מהסינגלים המצליחים ביותר של הלהקה.
הוא הגיע למקום ה-10 במצעד 100 השירים של הבילבורד, למקום ה-4 במצעד השירים האלטרנטיבים בארצות הברית, וכן נכנס לרשימת 20 השירים המושמעים ביותר במספר מדינות ברחבי העולם.
הסינגל הגיע למעמד פלטינה בארצות הברית, וכן הגיע למעמד זהב באוסטרליה.
השיר נכתב והולחן על ידי איימי לי וטרי בלסאמו, והוא נכתב על בן זוגה לשעבר של לי, שון מורגן, סולן להקת סית'ר.
בשיר מתארת לי את מערכת היחסים המתעללת שחוותה עם מורגן, ומתארת בצורה מפורשת את התמכרותו לאלכוהול ואת העדפתו לאלכוהול על פניה.
כמו כן, היא מתארת את החלטתה לצאת ממערכת היחסים ברגע שהיא מבינה מהם העדפותיו של מורגן.
לי תיארה את השיר בריאיון ל-VH1 בו היא אמרה שהיא מעדיפה לתאר בצורה מפורשת את תחושותיה.
כמו כן, היא הוסיפה שמוזיקה מבחינתה היא כמו תרפיה, ושכל המצב הרע הזה הופך למשהו יפה בזמן הכתיבה.
אחיותיה של לי, קארי ולורי, שרות קולות רקע בשיר.
באופן רשמי השיר יצא לתחנות הרדיו ב-7 באוגוסט 2006, אולם הוא דלף ב-30 ביולי, ולכן מספר תחנות רדיו השמיעו את השיר עוד לפני יציאתו הרשמית.
בריאיון לערוץ האיטלקי Rock TV הסבירה לי שהיא בחרה בשיר הזה כסינגל בגלל שהוא מייצג הרבה כוח.
באותו ריאיון היא גם אמרה שזה היה אחד מהשירים האחרונים שהוקלטו לאלבום The Open Door.
שמועות שהתפשטו בנוגע להוצאת הסינגל טענו שחברת ההפקות של האלבום, Wind-up Records, החליטה לשנות במקצת את השיר והיא זו שלחצה על לי להוציא את השיר בתור סינגל.
כמו כן, השמועות טענו גם שזו הייתה הסיבה שהאלבום The Open Door התעכב ויצא מספר חודשים מאוחר יותר מהמועד המתוכנן.
לי התייחסה לשמועות האלה באתר EvBoard, שם היא כתבה שחברת ההפקות לא הייתה זו שבחרה להוציא את השיר כסינגל, ושהיא אפילו נלחמה כדי שהשיר הזה יצא בתור סינגל, בדרך שבה הוא נכתב במקור.
הסינגל יצא ב-25 בספטמבר 2006 והוא כלל בתוכו:
מאחורי קלעים של הקליפ היא גרסה מקוצרת לתוכנית ששודרה ב-MTV.
הסדרה הייתה באתר שיתוף הקבצים YouTube, אולם היא ירדה מהאתר עקב תביעת זכויות יוצרים.
הווידאו קליפ של השיר בוים על ידי מארק ווב, והוא שודר לראשונה ב-7 באוגוסט 2006 בערוצים MTV, MTV2, VH1 ו-Fuse.
צילומי הקליפ תוכננו תחילה לתחילת יוני, אולם לאחר מספר עיכובים נדחו הצילומים לאמצע יולי.
הקליפ הגיע למקום הראשון בתוכנית הטלוויזיה TRL של MTV בה משודרים הקליפים המבוקשים ביותר.
הקליפ מבוסס על הסיפור של "כיפה אדומה" שם מופיעים איימי לי והשחקן הבריטי אוליבר גודוויל, שמנגן בתופים במשך 17 שנים.
גודוויל משחק בקליפ את בן זוגה לשעבר של לי כשהוא יושב בקצה שולחן ארוך.
את שאר הלהקה ניתן לראות מדי פעם כשהם מנגנים בקליפ ביחד עם לי.
השיר דורג במקום ה-10 ברשימת 40 השירים הטובים ביותר של VH1 ב-2006. כמו כן, השיר דורג במקום ה-77 במצעד הבילבורד, מקום אחד מתחת למקום אליו הגיעו הסינגלים הקודמים של הלהקה, Bring Me to Life ו-My Immortal.
השיר דורג במקום ה-7 במצעד השירים המושמעים ביותר של אוסטרליה ב-2007. השיר הגיע למעמד זהב בארצות הברית ב-17 בפברואר 2009 עם מכירות של למעלה ממיליון עותקים.
מצעד מיקום שיא מצעד הסינגלים האיטלקי 3 מצעד הסינגלים של ניו זילנד 3 מצעד הסינגלים הקנדי 3 מצעד הבילבורד של ארצות הברית 4 מצעד הסינגלים הבריטי 4 מצעד הסינגלים האוסטרלי 5 מצעד הסינגלים הישראלי 10מצעד הסינגלים האירי 13 מצעד הסינגלים הגרמני 13 מצעד הסינגלים הצרפתי 20
Call of Duty: Modern Warfare 3 הוא משחק מסוג ירי בגוף ראשון שפותח על ידי החברות Infinity Ward ו-Sledgehammer Games והופץ על ידי חברת המשחקים Activision לפלייסטיישן 3, ל-Xbox 360, ל-Wii ולמחשב.
המשחק מהווה המשך למשחק Call of Duty: Modern Warfare 2 והוא השמיני בסדרת משחקי Call of Duty.
המשחק יצא לחנויות בתאריך ה-8 בנובמבר 2011. במהלך 24 שעות נמכרו 6.5 מיליון עותקים בארצות הברית ובבריטניה בלבד, בסכום כולל של 400 מיליון דולרים, עובדה שזיכתה את המשחק בהשקה הגדולה ביותר בכל הזמנים.
בדומה לקודמיו, MW3 הוא משחק ירי בגוף ראשון.
ניתן לשחק במצב שחקן יחיד על בסיס עלילה וכן להתמודד מול שחקנים אחרים ברשת במצב מרובה משתתפים.
במצב זה, משתתף השחקן לבדו, בעזרת המחשב, בעזרת שחקן נוסף ברשת או במסך מפוצל.
רוב המשימות קשורות בעקיפין לעלילה.
במצב זה מתוארת עלילה ייחודית, בה נשאר השחקן לבדו בשדה הקרב ומגיעים אליו אויבים בזה אחר זה, באופן דומה למשחקים הקודמים בסדרה כמו Call of Duty: World at War.
במצב זה זמינות כל המפות הקיימות במצב מרובה המשתתפים וניתן להרוויח בו בונוסים וכסף על הריגות.
ניתן לרכוש איתו, שדרוגים, תחמושת, תמיכה אווירית, תמיכה קרקעית ועוד.
במהלך הקרב נפתחות חבילות במקומות שונים בזירה, וכל אחת מהן מכילה דברים שונים אשר יכולים לעזור לשרוד בקרב, בהם גם כלי נשק, תחמושת ושדרוגים.
במצב זה ניתן להתחרות עם שחקנים נוספים ברשת במגוון מצבי משחק.
בניגוד למשחקים הקודמים בסדרה, בהם היה ניתן לקבל בונוסים רק על ידי הריגות רצופות (Killstreaks), במשחק ניתן להשיג בונוסים במהלך המשחק במגוון דרכים, כגון כיבוש דגלים, חיסול אויבים, תמיכה בקבוצה, וכדומה.
לאחר הקרב השחקן מקבל ניקוד לפי תפקודו בקרב ובעזרתם לרכוש בונוסים נוספים.
השחקן יכול לבחור עם אילו נשקים הוא יוצא לקרב.
לכל נשק יכולת מיוחדת וכן מגוון שדרוגים כגון ידית הסתערות, כוונות, ומטול רימונים.
ניתן גם לשחק במצבי המשחק גם במסך מפוצל באופן מקומי (Local LAN).
במשחק נוספו מספר מצבי לחימה ביניהם:
"וידוא הריגות" ("kill confirm") - במצב זה כל הריגת אויב מפילה דסקית מגופו והקבוצה המנצחת צריכה לאסוף יותר דסקיות אויב מהקבוצה המפסידה.
אם נהרג חבר קבוצה של השחקן, נופלת מגופו דסקית אדומה ואם השחקן אוסף אותה הוא מונע מהאויב לאסוף אותה, ומקבל ניקוד.בהריגת אויב תצוץ דסקית זהובה ואספתה גם מביאה נקודות.ניתן גם לאסוף דסקיות של אויבים שחברי הצוות של השחקן הרגו ובכך "לגנוב" להם את הדסקית.
"מגן קבוצתי" ("Team Defender") - במצב זה המשחק מתחיל בכיבוש דגל והשחקן הראשון שנהרג לקבוצה שכבשה את הדגל הופך למיוחד.
הקבוצה שכבשה מקבלת ניקוד כפול מהקבוצה שלא כבשה על כל הריגה ועל הקבוצה שכבשה להגן על השחקן המיוחד כי אם ימות יופיע הדגל שוב וכך הלאה עד לכמות הריגות מסוימת לקבוצה עם המיוחד.
קיימים מצבי לחימה נוספים למשחקים פרטיים:
"נגוע" ("Infected") - במצב זה נבחר שחקן באופן אקראי והוא מקבל אקדח ללא כדורים, סכין זריקה, נעץ טקטי וסכין.
לשאר הלוחמים סוגים שונים של כלי נשק.
כאשר ה"נגוע" הורג אדם הוא הופך לנגוע גם הוא.
השחקנים מקבלים ניקוד על משחקם, המשחק נגמר בתום הזמן או כאשר כל השחקנים נגועים והקבוצה שמנצחת היא זו שמצליחה להשיג את מרב הנקודות במהלך המשחק.
"אזור הצנחה" ("Drop Zone") - בדומה לכיבוש שטחים, על שחקני קבוצה אחת להחזיק שטח בו יפלו 4 חבילות.
המשחק מסתיים כאשר קבוצה כבשה מספיק שטחים כאלו.
במצב זה ניתן לקבל בונוסים רבים בעזרת החבילות ונקודות רבות.
"צוות ג'אגרנוט" ("Team Juggernaut") - בכל קבוצה יש ג'אגרנוט (לוחם בעל שריון כבד וכוח חזק יותר משאר השחקנים).
כאשר מטרת הקבוצות לחסל את הלוחם של הקבוצה היריבה.
"משחקי נשק" (Gun Game) - מצב בו קיימים עשרים כלי נשק מוגדרים.
כל שחקן מתחיל עם הנשק החלש ביותר (בדרך כלל אקדח פשוט) ובעזרת הריגות עובר לכלי נשק מתקדמים וחזקים יותר.
הריגה עם סכין לא מעניקה נשק חדש אלא מורידה את הנדקר רמה אחורה.
המנצח הוא הראשון שהרג אדם עם כל כלי הנשק.
המצב קיים גם במשחק הקודם בסדרה, Call of Duty: Black Ops.
"אחד במחסנית" ("One in the Chamber") - מצב שבו כל לוחם מקבל כדור אחד בנשק שנבחר מראש, והדרך היחידה לקבל עוד כדורים היא להרוג שחקנים אחרים, כאשר בכל הריגה מקבלים כדור נוסף.
ניתן להשתמש בסכין כאשר נגמרים הכדורים.
"כסף במאורה" ("Money in the Denk") - גרסה מיוחדת למצב המשחק "חבלה", במצב זה נושא הפצצה הופך לג'אגרנוט בעל אקדח קטלני והטוב ביותר במשחק .
עלילת המשחק ממשיכה מאותה הנקודה שבה הסתיים המשחק הקודם בסדרה, Modern Warfare 2. המשחק מתאר מלחמה חובקת עולם בין ארצות הברית לרוסיה, שמאוחר יותר מסלימה לכדי מלחמת העולם השלישית.
המשחק מתחיל מעיניו של קפטן ג'ון "סואפ" מקטוויש שנדקר מסכין במשחק הקודם, בעוד שקפטן פרייס וניקולאי גוררים את סואפ לבית החולים.
במשימה נלחם השחקן כדרק "פרוסט" וסטברוק מכוח דלתא שמשימתו היא לפוצץ אנטנת לוחמה אלקטרונית שהרוסים התקינו בלב ניו יורק.
הם מחסלים את הרוסים ומפוצצים את אנטנת הלוחמה האלקטרונית.
לאחר שהמשימה הושלמה שולחים את השחקן לפוצץ צוללת בחופי העיר, ופרוסט וסנדמן נכנסים לצוללת, מחסלים את אנשיו של מאקרוב שנמצאים בצוללת, ומפוצצים את הצוללת.
לאחר פיצוץ הצוללת וחיסול חיילי הספאצנז שבעיר, הלחימה בזירה האמריקנית מסתיימת עם נסיגת כוחות הרוסים, אך כוחות רבים ממשיכים בלחימה ברוסים ובאנשיו של מאקרוב באירופה ואפריקה.
המשימה הבאה מתרחשת בהודו כאשר השחקן מגלם את יורי לוחם ספצנאז רוסי לשעבר וחבר במחתרת הרוסית שעוזרת לאמריקאים במלחמה ושהוא שונא את מאקרוב ורוצה לחסלו יותר מכל אחד אחר, שעוזר לניקולאי וקפטן פרייס להביא את סואפ הפצוע למסוק שיוציא אותם משם ותוך כדי כך הם הורגים חיילי ספצנאז שרודפים אחריהם.
במשימה הבאה השחקן הוא אחד משומרי הראש של נשיא רוסיה ובתו.
בזמן הטיסה, חייליו של מאקרוב תוקפים את המטוס, את שומר הראש והמאבטחים, והורגים את חייליו של מאקרוב.
אך המטוס נחצה לשניים ומתרסק.
ואז הם מגיעים למסוק החילוץ תוך כדי שהם הורגים את חייליו של מאקרוב אך אז מגיע מאקרוב יחד עם אנשיו, הורג את המאבטחים ואת שומר הראש וחוטף את הנשיא.
מאקרוב דורש מהנשיא הרוסי קודים לשיגור נשק גרעיני, ולשם כך מאיים שירצח את בתו של הנשיא.
במשימה הבאה השחקן שוב מגלם את יורי לצד השחקן נלחמים פרייס וסואפ, ויחד הם צריכים להילחם בסיירה לאון שבאפריקה, במיליציות מקומיות שתוקפות אותם.
הם הורגים את חיילי המיליציות וחודרים לכפר של מאקרוב, תוך כדי שהם מנסים למצוא משלוח עם פצצות כימיות שמיועדות לרצח המוני ברחבי העולם על ידי מאקרוב.
עם זאת, הם מפספסים את המשלוח בגלל צירוף מקרים.
לאחר מכן השחקן הוא חייל כוחות מיוחדים אנגלי שמנסה להציל חפים מפשע, ולאתר את המטען החשוד שסואפ, יורי וקפטן פרייס לא הצליחו לתפוס.
הם מחסלים את אנשיו של מאקרוב ומנסים למצוא את המטען, אך מפספסים אותו.
בינתיים, המטען האמיתי מתגלה כנשק ביוכימי שמתפוצץ ברחוב בלונדון בקרבת מקום.
הם הורגים את חייליו של מאקרוב שהביאו את המטען, אך המטען משתחרר, הורג משפחה אמריקאית צעירה ומשחרר מטען רעיל ליד בניין הביג בן.
מאוחר יותר כוחות רוסים תוקפים באירופה לאחר "שפינו את הדרך" בעזרת שורה של פיגועים כימיים, וחיילי המרינס הורגים אותם ומחלצים את נשיא גרמניה ואנשיו.
בינתיים, בפיקודו של קפטן פרייס, ניקולאי וסואפ נלחמים בחיילים של מאקרוב בסומליה כדי להשיג מידע כל שהוא על מאקרוב.
הם מחסלים את אנשיו של מאקרוב ותופסים את מפקדם וחוקרים אותו, לאחר מכן הורגים אותו על ידי ירייה בראשו, ונמלטים.
סואפ, יורי וקפטן פרייס מגיעים לפראג כדי לנסות לחסל את מאקרוב ואז יחד עם מחתרת צ'כית טובת לב הם מצליחים לחסל את אנשיו של מאקרוב.
אחרי כן הם מחליטים שיורי וסואפ יצלפו מהבניין, ופרייס יחדור למבנה ביחד עם קאמרוב.
התוכנית מסתבכת כאשר סואפ רואה שמאקרוב הסתכל לעברו ולעבר יורי, אך פרייס מרגיע אותו.
לאחר מכן, קאמרוב לא עונה בקשר ופרייס מחליט להמשיך בתוכנית.
הוא יורד לבניין, בו בזמן סואפ ויורי מחפים עליו ומחסלים יחד איתו את אנשיו של מאקרוב, וכאשר פרייס מגיע לבניין, נפתחת דלת המעלית ומתוכה יוצא קאמרוב עם C-4 מוצמד אליו.
קאמרוב אומר לפרייס: מצטער, פרייס.
פרייס מספיק לברוח מהחדר אך קאמרוב נהרג.
הם קופצים מהחלון ונפגעים מפיצוץ הבניין.
יורי סוחב את סואפ הפצוע בעוד שפרייס שומר עליהם והורג את אנשיו של מאקרוב.
יורי מחפה ומחסל את אנשיו של מאקרוב, בזמן שפרייס סוחב את סואפ למקום בטוח בו שוהים המורדים, ומנסה בעזרתו של רופא להציל את חייו.
על אף הניסיונות להצילו, סואפ נפטר.
לאחר שחדרו לטירה של מקרוב ליד פראג פרייס ויורי מגלים איפה נמצאת ביתו של הנשיא ואז הם משחררים אסירים שכלואים בטירה של מאקרוב מחסלים את אנשיו של מאקרוב ונמלטים.
צוות "מתכת" (ללא הכללת פרוסט שלא ידוע מה קרה לו) וכוח המשימה 141 יוצאים למבצע הצלה משותף במכרה יהלומים בסיביר כדי להציל את נשיא רוסיה וביתו לפני שמקרוב ישיג את הקודים לשיגור והם מחסלים את אנשיו של מאקרוב ומחלצים אותו.
פעולותיהם להבטיח את שלומם של הנשיא ואלינה, ביתו, יגרמו לסיום הסכסוך בין ארצות הברית ורוסיה.
במהלך החילוץ, סנדמן, גרינץ', וטרק נאלצים להישאר מאחור כדי לחפות ומחסלים את אנשיו של מאקרוב על המראת מסוק החילוץ ונהרגים כאשר המכרה מתמוטט עליהם.
ב-21 בינואר 2017, 3 חודשים לאחר סיומה של מלחמת העולם השלישית, פרייס, יורי, וניקולאי עוקבים אחרי מאקרוב למלון אואזיס (מבוסס באופן רופף על בורג' אל-ערב בדובאי), בחצי האי ערב (הפעם השחקן מגלם את פרייס ולא את יורי).
כשהם עוטים חליפה משוריינת, פרייס ויורי תוקפים את בית המלון ומחסלים את אנשיו של מאקרוב הם מתקדמים לכיוון מאקארוב.
בהמשך, הבניין רב הקומות מתמוטט כאשר מסוק קרב פוגע בקורות בניין.
יורי נפגע על ידי מוט מתכת מחלקי הבניין שעף לעברו וחודר לבית החזה שלו ואומר לפרייס להמשיך בלעדיו.
פרייס, שנפגע קלות ממשיך בחיפוש בבניין אחר מקארוב.
הוא מוצא אותו על גג המלון כשמאקרוב מנסה להימלט במסוק, אך פרייס קופץ עליו ברגע האחרון, מעט אחרי שהוא ממריא ונתלה עליו.
הוא מחסל את הטייסים ומעיף את הגופות שלהם, ומנסה להשתלט על המסוק אך המסוק נפגע קשות במנוע כתוצאה מכדור שנפלט מהאקדח של אחד הטייסים והוא מאבד שליטה על המסוק ומתרסק על הבניין.
פרייס קם מעורפל, רואה את השתקפותו בגג הזכוכית של הבניין ומתאושש לאט לאט, הוא מתחיל לזחול לעבר האקדח של מאקרוב, לאחר רגע גם מאקרוב מתאושש ומתחיל לצלוע בכבדות לעבר האקדח גם כן [שניהם נפצעו קשה כתוצאה מהתפוצצות המסוק מאקרוב שבר את היד הימנית ופרייס את שבר את הרגליים].
אך מאקרוב מחזיר אש וכך הוא הורג את יורי סופית.
ומקארוב מוצא את מותו בתלייה בגג הבניין.
פרייס מתיישב מתחת לגופת מאקרוב עם רגליים שבורות ומעשן סיגר בשקט בידיעה שחיסל את מאקרוב ונקם את מותם של יורי סנדמן וסואפ וכל אנשיו שנהרגו וברקע שומעים את האמבולנס של ניקולאי שמגיע לחלצו עם זאת ככל הנראה פרייס נפטר מפצעיו.
בתמונה מצולמים פרייס, סואפ, סנדמן וגוסט עם זאת לא ידוע מה קרה לפרייס אחרי המשחק.
קפטן ג'ון "סואפ" מקטוויש - אחד מהגיבורים הראשים במשחק.
את סואפ לא משחקים, אך ברוב המשימות שלכם עם יורי סואפ איתו, ובתחילת המשחק רואים את ההתחלה לפי מבטו של סואפ.
במשחק הקודם סואפ נדקר על ידי גנרל שפרד.
סואפ ראה את קפטן פרייס ואת שפרד נלחמים ובכוחותיו האחרונים הוציא את הסכין מבטנו וזרק אותו על שפרד.
הסכין פגע לו בעין והוא מת.
בתחילת Modern Warfare 3 רואים את ניקולאי ואת קפטן פריס מביאים אותו לרופא שיטפל בפצע.
אחרי שסואפ מחלים הוא, קפטן פרייס ויורי עושים משימות רבות.
במשימה אחת הם יוצאים לפראג, כדי להתנקש במאקרוב.
המבנה בו היו סואפ ויורי מתפוצץ ומהנפילה הפצע של סואפ נפתח ומזה הוא מת.
יורי ופרייס מנסים להצילו אך הוא מת ומילותיו האחרונות הן "פרייס, מאקרוב מכיר את יורי..." ובזה הוא מת.
ישנה חבילה בשם John legend pack ב־Call of duty ghosts.שמאפשרת לדמות במשחק מרובה משתתפים להראות כמוהו עד לפרטים הקטנים למעט ביגוד.
קפטן ג'ון פרייס - המפקד של כוח המשימה 141. אחרי שנחשב למת בסוף Call of Duty 4: Modern Warfare, הוא התגלה כאסיר בCall of Duty: Modern Warfare 2 וניצל.
לאחר שהוא וניקולאי הביאו את סואפ לרופא, ניקולאי נותן לפרייס את יורי, חייל רוסי ששונא את מאקרוב.
מאז הם וסואפ יוצאים למשימות כדי לחסל את מאקרוב.
לאחר שסואפ מת, הוא מתעצבן על יורי כי מאקרוב מכיר את יורי.
יורי אומר לו שהם היו ביחד עד שמאקרוב בגד בו.
בהמשך פרייס חובר לכוח דלתא והם מצילים את הנשיא וביתו.
בתום המלחמה הוא ויורי יוצאים לערב הסעודית להתנקש במאקרוב.
במהלך הקרב מת יורי על ידי מאקרוב, ופרייס תולה את מאקרוב על ידי חוט ברזל ובכך הורג אותו.
אותו השחקן יגלם רוב המשחק.
כאשר קפטן פרייס מבקש מניקולאי עוזר, הוא נותן לו את יורי, חייל לשעבר בספצנאז ולפי דבריו של ניקולאי, שונא את מאקרוב יותר מפרייס.
יורי חובר לכוח משימה 141 ותמיד לצידו של פרייס.
כאשר בפראג המבנה בו הוא וסואפ התפוצץ, יורי נופל ונפצע.
קל ונרפא תוך כמה דקות אחר כך הוא ופרייס מתחלקים בתפקידים, פעם אחת סוחב את סואפ והשני מחפה.
אחרי שסואפ מת ופרייס מגלה שמאקרוב מכיר את יורי, יורי מספר לו שהוא ומאקרוב היו שותפים.
כאשר הם מגיעים לפיגוע בשדה התעופה במוסקבה ( משימה מהמשחק הקודם- No Russian )יורי עוזב אותם לאחר שהוא מגלה שזה יהיה פיגוע ירי אכזרי ומאקרוב מתעצבן ויורה בו.
יורי ניצל ומאז רוצה להרוג את מאקרוב.
כאשר פרייס ויורי מגיעים לערב הסעודית להתנקש במאקרוב, מאקרוב מכוון את אקדחו על פרייס, יורי יורה בו, אך מאקרוב מחסל את יורי.
ולדימיר מקארוב - הוא האויב הראשי במשחק.
הוא מאמין שביכולתו לשלוט בעולם ולכן מתחיל במבצעי טרור ולוחמה.
במהלך המשחק פרייס וסאנדמן מנסים להשיג ביחד עם צוותיהם מידע על מקומו של מאקרוב.
מקארוב היה חבר של יורי עד שבגד בו.
בסוף פרייס ויורי מצליחים לתפוס אותו, מאקרוב הורג את יורי ופרייס הורג את מאקרוב בתלייה.
סמל דרק "פרוסט" ווסטברוק - חייל בכוח דלתא.
השחקן משחק בו בכל המשימות של כוח דלתא מלבד הצלת הנשיא.
סופו לא ידוע, כי הוא לא משתתף במשימה של הצלת הנשיא בה סנדרמן, גרינץ' וטרק נהרגים כאשר המכרה נופל עליהם.
סמל מרקוס ברונס - חייל מה־S.A.S, הוא נשלח עם יחידתו לעצור את המשלוח המכיל גז רעיל.
אולם הם טועים, והמטען התפוצץ ליד הביג בן, ומשפחה נהרגת סופו לא ידוע.
סוכן אנדריי חרקוב- בפגישה עם הנשיא על העימות בין רוסיה לארצות הברית השחקן מגלם את אחד משומריו של הנשיא, אנדריי חרקוב.
כאשר מודע להם שחייליו של מאקרוב תוקפים, הוא יוצא להציל את הנשיא.
כאשר הוא פותח את דלת המסוק שאמור היה להביא את הנשיא למקום מסתור, מתגלה שמאקרוב שם, הוא הורג את חרקוב, והנשיא נחטף.
אולם במשימה מיוחדת, נראה שהוא ניצל, אך זה לא בטוח כיוון שלא אומרים במפורש שזה הוא.
סמל מתקדם סאנדמן - חייל מכוח דלתא וראש צוות מתכת (Team Metal) בה חברים פרוסט, גרינץ' וטרק.
סאנדמן ופרייס שמנהיגים את צוותיהם, מחפשים אחרי מאקרוב וסגניו.
בסוף הוא, גרינץ',טרק, יורי ופרייס יוצאים למשימה בה הם מצילים את נשיא רוסיה וביתו.
הוא נותן להם לברוח אך הוא, גרינץ' וטרק נהרגים.
משפחת דייוויס - משפחת דייוויס מופיעה לאחר שה־S.A.S שגילו שהמשאית שהייתה אמורה להוביל את החומר הכימי ריקה.את המשימה רואים מהמצלמה של האב שמסריט את אשתו ובתו שהגיעו לחופשה בלונדון הם הולכים עד קצה הרחוב וברקע רואים משאית הובלות עוצרת והנהגים יוצאים ובורחים.
לאחר מספר שניות המשאית מתפוצצת החומר הכימי משתחרר והורג את משפחת דייוויס.
הגנרל שפרד - הוא האויב המרכזי והאנטגוניסט הראשי במשחק הקודם (call of duty mw2) בגד ביחידתו ורצח אותם ב־call of duty mw2 וסואפ ופרייס רודפים אחריו ובאפגניסטן במשחק הקודם הם תופסים אותו פרייס נאבק בו וסואפ מוציא סכין ששפרד פגע בו איתו וזורק אותו על שפרד.
שפרד מת וניקולאי ופרייס לוקחים את סואפ לבית חולים ,מוזכר בתחילת המשחק.
ניקולאי חבר של פרייס וסגנו מסייע לו ולצוותו במהלך המשחק.
את המוזיקה למשחק כתב והלחין בריאן טיילר.
Call Of Duty (בתרגום חופשי לעברית: קריאת החובה) הוא משחק וידאו מסוגת פעולה מגוף ראשון שפותח על ידי חברת Infinity Ward והופץ על ידי חברת המשחקים Activision לפלייסטיישן, ל-Xbox, לטלפון נייד ולמחשב.
המשחק הוא הראשון בסדרת משחקי Call of Duty.
עלילת המשחק מתרחשת בעת מלחמת העולם השנייה כאשר אלמנטים קולנועיים מסרטי וסדרות מלחמה כדוגמת להציל את טוראי ראיין, אחים לנשק ואויב בשער שולבו בהפקתו.
חבילת הרחבה למשחק בשם Call of Duty: United Offensive יצאה בספטמבר 2004. היא הופצה על ידי חברת Activision ופותחה על ידי Gray Matter Interactive.
המשחק מתבסס על המנוע הגרפי של Quake 3: Arena מבית id Software.
השחקן מגלם, לפי סדר העלילה, שלושה חיילים משלושה צבאות שונים; הצבא האמריקאי אשר מצויד בכלי נשק מתקדמים ומיישם טקטיקות לחימה מתוחכמות, הצבא הבריטי לו יחידת איסוף מודיעין יעילה, והצבא האדום הסובייטי המחזיק ביתרון המספרי.
האויבים במשחק הם חיילי צבא גרמניה הנאצית.
המשימות במשחק הן ליניאריות, וסדר ביצוען הוא קבוע.
השלמת המערכות, בניגוד למרבית המשחקים בסוגה בהם נלחם הגיבור לבדו, נעשית תכופות בסיוע דמויות בשליטת מחשב העומדות לצד השחקן, עובדה שנועדה לתרום ליצירת אווירה מציאותית.
עם זאת, על מנת לנצח בקרב על השחקן עצמו לבצע את המשימות, אף על פי שניתן דגש רב על שמירת חיילי הקבוצה של השחקן – באמצעות הסחות דעת, שימוש ברימונים, וחיפוי.
על אף שעלילת המשחק בדיונית לחלוטין, הוא מכיל מספר התייחסויות לאירועים היסטוריים, כמו הצניחה לחופי צרפת במהלך הפלישה לנורמנדי ושייט בסירה לקראת תחילת הלחימה בקרב סטלינגרד.
במשחק ישנם מגוון כלי נשק, ביניהם רובי קרבין חצי אוטומטיים, תתי מקלעים ורובים אוטומטיים, רובי צלפים, אקדחים, רימונים, נשק נגד טנקים ופצצות אותם ניתן לשתול במקומות המתאימים.
ניתן גם לקחת שלל – כלי נשק ותחמושת מחיילים מתים.
כמו כן לשחקן ישנה אפשרות לשלוט על עמדות ובהן כלי נשק סטטיים כמו תותחי נ"ט ונ"מ, רובי נ"ט, מכונות ירייה ועוד.
כאשר השחקן מאבד נקודות חיים, ניתן להתרפא על ידי צריכת ערכות עזרה ראשונה (שמרפאות 25 חיים) אותם ניתן להשיג גם מאויבים מתים, או אוכל (שמרפא 50 חיים) – שפזורים במקומות שונים.
המשחק כולל אפשרות לשחק במשחק רב משתתפים באינטרנט כאשר על השחקן לבחור להיות חייל בריטי, רוסי, גרמני או אמריקאי.
במשחק הרב משתתפים השחקן מרוויח נקודות המשמשות לקניית כלי-נשק באמצעות הריגת חיילי האויב.
המערכה האמריקאית מתחילה עם טוראי ג'ואי מרטין (Pvt.
Joey Martin), מהדיוויזיה המוטסת ה-101 של צבא ארצות הברית.
אחרי טירונות קצרה שכוללת לימוד תנועות ואימוני נשק שונים, מרטין צונח אל תוך צרפת כצנחן-סייר, לפני המבצע הגדול לפלישת חופי נורמנדי.
המערכה הבריטית מתחילה עם סמל ג'ק אוונס (Sgt.
Jack Evens), מהדיוויזיה המוטסת השישית המשתתף במבצע "דדסטיק" להשתלטות על גשר פגסוס.
בהמשך עובר אוונס ליחידת ה-S.A.S.
ומשתתף במבצעי חבלה בתותחי נ"מ "לבד" בסביבה של רכס "אידר", כהכנה להפצצה אווירית, ובחדירה לאוניית המלחמה "טירפיץ" שם נופל בקרב מפקדו של אוונס.
המערכה הסובייטית מתחילה בקרב על סטלינגרד, שכוללת פלישה לסטלינגרד דרך נהר הוולגה ולחימה בכיכר האדומה, בקרב במערכת ביוב של סטלינגרד והכנה מחדש של "הקרב על ביתו של פאבאלוב", דרך עיניו של טוראי (מאוחר יותר קודם לסמל) אלכסיי איבנוביץ' וורנין (Pvt-Sgt.
Alexei Ivanovich Vornin) בגדוד רובאי-שמירה ה-13 וגדוד הרובאים ה-150. המערכה ממשיכה עם שחרורה של פולין כאשר השחקן משחק מפקד טנק.
המשחק מסתיים בשלושה קרבות סופיים, אחד לכל מערכה: המערכה האמריקאית מסתיימת עם גניבת מסמכים חשובים מבונקרים גרמניים במהלך הקרב על הבליטה, המערכה הבריטית מסתיימת בחדירה וחבלה בבסיס טילי V-2, והמערכה הרוסית (כמו כן המשחק) מסתיימת כחייל חי"ר בכיבוש ברלין, עם הנפת הדגל הסובייטי מעל בניין הרייכסטאג.
אחרי הנפת הדגל הסובייטי מופיע סרט קצר על סיום מלחמת העולם השנייה.
פרס המשחק הטוב ביותר לשנת 2004 של האקדמיה לאומנויות אינטראקטיביות ומדע.
פרס באפט"א למשחקים למשחק הטוב ביותר
Call Me Maybe הוא שיר של הזמרת הקנדית קארלי ריי ג'פסן.
השיר יצא לאור ב-20 בספטמבר 2011 כסינגל הראשון מהמיני-אלבום הראשון של הזמרת, Curiosity.
השיר כלול גם באלבום Kiss של הזמרת, שיצא בשנת 2012. השיר נכתב במקור כשיר פולק, אך סגנונו שונה לפופ מאוחר יותר בהפקת ג'וש ראמסיי.
השיר יצא לראשונה בקנדה דרך חברת התקליטים 604 Records.
לאחר שזמרי הפופ ג'סטין ביבר וסלינה גומז פרסמו את השיר בחשבון הטוויטר שלהם זכה השיר לתשומת לב בינלאומית.
השיר זכה גם לפארודיות רבות באתר יוטיוב ולהצלחה בינלאומית רבה.
השיר הועמד לשני פרסי גראמי בטקס פרסי גראמי ה-55. ב-11 בדצמבר 2012 זכה השיר לתואר "שיר השנה של שנת 2012" על ידי MTV.
השיר היה לאחד השירים הנמכרים ביותר בשנת 2012, כשמכר מעל ל-12 מיליון עותקים בשנה זו.
עד יולי 2015 מכר השיר מעל ל-18 מיליון עותקים ברחבי העולם, והיה לשיר הנמכר ביותר באופן דיגיטלי.
השיר דורג במקום ה-47 במצעד השירים הטובים ביותר בכל הזמנים של המגזין האמריקאי בילבורד.
ארגוןרשימהמיקוםמקורבילבורד500 שירי הפופ הטובים ביותר בכל הזמנים8
Call of Duty: Black Ops 2 הוא משחק יריות בגוף ראשון שפותח על ידי Treyarch ויצא ב-13 בנובמבר 2012 בהפצת Activision.
המשחק הוא התשיעי בסדרת משחקי Call of Duty, ומהווה המשך ל-Call of Duty: Black Ops.
המשחק יצא לפלטפורמות Windows, Wii U, פלייסטיישן 3 ו-Xbox 360.
מנוע המשחק שופר בצורה מאסיבית מקודמו.
כמו כן, משחק זה הוא הראשון בסדרה שיכול לפעול ב-DirectX 11 (בגרסת המחשב האישי בלבד).
רוב המשחק מתרחש בשנת 2025, ומציג אירועים, כלי נשק וסביבה עתידנית.
העלילה מתרחשת במלחמה עתידית הפורצת בעקבות פריצה למערכות של ארצות הברית אשר מפנה את כלי הנשק שלה כלפיה.
הסיפור מתחיל בשנת 2025 כאשר בנו של אלכס מייסון (גיבור Call of Duty: Black Ops), דייוויד מייסון, משרת ביחידת 'אריות-הים' של המרינס ומגויס ללחימה כנגד ראול מננדז, טרוריסט בינלאומי ומנהיג ארגון הטרור "קורדס דיא"(Cordis Die).
מננדז ידע זאת וטמן להם מלכודת, בגלל תרמית וודס ירה במייסון שהיה רעול פנים בחשבו שהוא מננדז, מננדז ירה ברגליו של וודס [ומאז וודס נכה] והרג את הדסון.
לאחר מכן הצי של ארצות הברית באוקיינוס-ההודי מבצע פלישה לתימן כדי לתפוס את מננדז שמאז נהפך לשליט על צבא-טרור והוא מנסה לגרום למלחמת עולם בין ארצות הברית לרוסיה, הוא נתפס אך נמלט שוב ובינתיים רוסיה נכנסת למלחמה עם ארצות הברית ופולשת למערב ארצות הברית.
במשחק הזה ישנם מספר קטעים שבהם השחקן יכול לבצע בחירה חופשית, למשל האם הרפר ימות או פריד, האם מננדז ייתפס לבסוף או ימות, שזהו חידוש לגבי המשחקים בסגנון זה (אפשרות זו מופיעה במשחקים אחרים שיצאו לאחר מכן).
לאורך סיפור המשחק נפתחות משימות צד הנקראות משימות Strike Force הדומות למשימות special ops מהמשחק call of duty; modern warfare-3. משימות אלו מהוות הרחבה לסיפור המשחק, וניתן לבצע אותן בכל זמן-בין אם במהלך סיפור המשחק ובין אם בסופו.
במשימות ה-Strike Force קיימת האפשרות לבחור אם להיות חייל רגלי או רובוט עתידי.
בשונה מהמשימות הרגילות אם החייל/רובוט נהרג במשימה כזאת הוא חוזר להתחלה, כך שזה מאמן את השחקן להילחם במקצועיות.
במשחק זה יש שלושה מצבי זומבים:
"הישרדות" (Survival) - המצב המוכר מהמשחקים: Call of Duty: Black Ops ו-Call of Duty: World at War.שהשחקנים מתבצרים במבנים ושורדים גלים אחרי גלים של זומבים
"המעבר" (ברומנית, Tranzit) - השחקנים יכולו לשוטט חופשי בסביבה פתוחה ברגל או באוטובוס.
לאורך הדרך תוכלו לאסוף פריטים מהסביבה ולהשתמש בהם כדי "לבנות" דברים כמו נשק, כלים וחפצים אחרים שיסייעו לפתוח אזורים נוספים פוסט-אפוקליפטיים של העולם.
כמו במשחקים הקודמים, מצב זה יאפשר 1–4 שחקנים אבל האופי הפתוח של המפה במצב זה כעת מוסיף שכבה חדשה של אסטרטגיה למשחק.
"צער" (Grief) - מצב זה משתמש באותם האזורים הנמצאים במצב הישרדות.
מצב זה תומך בעד 8 שחקנים, שתי קבוצות בעלות ארבעה שחקנים בכל קבוצה אשר מתחרות אחד נגד השני.
המטרה של כל קבוצה היא פשוט לשרוד זמן רב יותר מהקבוצה השנייה.
אף על פי שאתה לא תוכל להרוג את חברי הקבוצה היריבה, אתה יכול לעכב אותם אסטרטגית.
על ידי עשיית דברים אשר יקשו על הקבוצה היריבה, אתה יכול להגדיל את הסיכויים שלך לניצחון.
CamStudio היא תוכנה חופשית בקוד פתוח ללכידת תצלומי מסך בווידאו.
התוכנה מצלמת את המסך בפורמט AVI של מיקרוסופט, אדובי פלאש או SWF של מקרומדיה.
התוכנה הוצגה לראשונה באוקטובר 2001, כתוכנה בקוד פתוח מאת RenderSoft.
רישיון הקוד הפתוח הומר לרישיון הציבורי הכללי של גנו בדצמבר 2002 עם שחרור גרסה 1.8. ב-2003 התוכנה נרכשה על ידי eHelp Corporation, שהייתה בעלת מוצר מתחרה, RoboDemo (שכיום נקרא Adobe Captivate).
החברה שחררה את גרסה 2.1 של CamStudio ברישיון פרטי והסירה את היכולת ליצור קובצי SWF.
לאחר מכן אדובי רכשה את החברה.
הפיתוח של CamStudio בגרסה 2.0, הגרסה האחרונה שהייתה בקוד פתוח, נמשך, ובספטמבר 2007 יצאה גרסת בטא 2.5.
הגרסה הבאה, השלישית של התוכנה, CamStudio 3, תכתב מחדש בשפת C#, ונמצאת עדיין בשלבי פיתוח מקדימים (2012).
Calling All Stations הוא האלבום החמישה עשר של להקת ג'נסיס האלבום יצא לאור בספטמבר 1997. זהו אלבום האולפן האחרון של ג'נסיס.
Calling All Stations היה האלבום הראשון לאחר עזיבתו של הזמר/מתופף, פיל קולינס.
את קולינס, החליף המוזיקאי הסקוטי, ריי וילסון מלהקת הגראנג', סטילסקין הוא הביא לכמה שירים חבר להקה אחד.
המתופף הישראלי ניר צידקיהו, והמתופף ניק דבירגילו מ-Spock's Bread.
עזיבתו של קולינס סימנה את סוף התקופה ה"פופית" של הלהקה.
אך ניתן לשמוע באלבום שניסתה הלהקה לחזור לסגנון הרוק המתקדם שאפיין אותה בעבר, אך הפעם במתכונת "פופית" ומסחרית יותר.
הניסיון לשלב את שני הסגנונות נכשל והאלבום לא נמכר היטב וקיבל ביקורות שליליות.
אך האלבום כלל שלושה להיטים Shipwrecked, Not About Us ו-Congo שהיה השיר שגרם לאלבום הזה לזכות בפופולריות.
עטיפת האלבום עוצבה על ידי חברת Wherefore Art?
אשר גם יעצבו את עטיפת אלבום האוסף של הלהקה, Turn It On Again: The Hits.
Call of Duty: Ghosts הוא משחק יריות בגוף ראשון שפותח על ידי Infinity Ward והופץ על ידי Activision.
המשחק שוחרר בתאריך 13 בנובמבר 2013. Call of Duty Ghosts הוא הכותר העשירי בסדרת משחקי Call of Duty, ובזמנו היווה תחילת סדרה בפני עצמה, עד שנודע כי החברה נטשה את סדרת Ghosts.
המשחק מתרחש בשנת 2028, בה פדרציה של מדינות מאמריקה הלטינית הפכה למעצמת נפט עולמית בעקבות החרבת המזרח התיכון בסדרת פיצוצים גרעיניים.
משבר עולמי פורץ בין מדינות צפון אמריקה לבין מדינות אמריקה הלטינית על רקע מחסור עולמי בנפט.
מדינות דרום אמריקה פולשות לתוך שטחי מערב ארצות הברית.
העלילה מתרכזת ביחידת עילית, ה"שדים" (Ghosts), והדמות הראשית היא אחד הלוחמים ביחידה, לוגאן ווקר.
ראש היחידה הוא אליאס ווקר (המגולם על ידי השחקן סטיבן לאנג), אביו של לוגאן ואחיו דייוויד "האש", קיגן ומארק.
היריב העיקרי במשחק הוא גבריאל רואק (קווין גייג'), המפקד לשעבר של יחידת Ghosts שכעת עובד עבור הפדרציה של מדינות אמריקה הלטינית, לאחר שנתפס ועבר שטיפת מוח על ידי הפדרציה בעינויים וסמי הזיה.
לוגאן ווקר - הגיבור הראשי במשחק, הוא לא מדבר במהלך המשחק, נחטף בסוף המשחק על ידי רואק.
דייוויד "האש" ווקר - הגיבור המשני במשחק אחיו התאום של לוגאן בסוף המשחק הוא מנסה לעזור ללוגאן להחלץ מרואק שחוטף אותו אך לא ידוע מה קרה לו שהוא מנסה לעזור לו נגמר המשחק.
קיגן ווקר - אחיהם של לוגאן, מארק ודייוויד, עוזר להם במשימות רבות.
מארק ווקר - אחיהם של קיגן דייוויד ולוגאן, הפך לרמטכ"ל לקראת סוף המשחק.
אליאס ווקר - אביו של לוגאן, דייוויד, קיגן ומארק, אחד ממקימיה של יחידת הגוסט והמפקד שלה, נרצח באמצע המשחק על ידי רואק.
ריילי - הכלב של "האש", הוא חלק מצוות הלוחמים של ה Ghosts כאשר הוא דמות פעילה ושחיקה, נפצע באחת המשימות ונשאר בחיים.
גבריאל רואק - האנטיגוניסט הראשי במשחק, המפקד הראשי של יחידת הגוסט בתחילת המשחק, הוא נלקח בשבי על ידי הפדרציה ואחרי שהם שוטפים לו את המוח הוא נהיה הגנרל שלהם המפציץ ואחר כך משתלט על סאן דיגו, רוצח את איג'אקס ומשתלט על מערב ארצות הברית.
אייג'אקס ווקר - אח של אליאס, משרת ביחידת הגוסט.
נרצח בתחילת המשחק על ידי רואק.
ויקטור ראמוס - האנטיגוניסט המשני במשחק שטף לרואק את המוח והפך אותו למנהיג שלהם, במשימה השביעית קיגן לוגאן ודייוויד תופסים אותו וחוקרים אותו, יש אופציה לבחור האם להורג אותו או לא.
Call of Duty: World War 2 הוא משחק וידאו גוף ראשון מסוגת יריות שמיועד למחשב, ולקונסולות ה־Xbox One וה־Playstation 4. המשחק פותח על ידי Sledgehammer Games ושוחרר על ידי Activision.
זהו המשחק ה־14 בסדרת המשחקים.
המשחק שוחרר ב־3 בנובמבר 2017 ברחבי העולם.
עלילת המשחק עוסקת כולה במלחמת העולם השנייה בשנים 1944–1945. המשחק מספר את סיפורו של רונלד דניאל, חייל אמריקאי שהיה אחד מהאנשים שעברו את הפלישה לנורמנדי.
בשלב הראשון של העלילה על השחקן לקחת חלק בפלישה לנורמנדי ולכבוש כמה בונקרים.
בשלבים לאחר מכן מספרים על מבצע קוברה, המלחמה בכנסייה שבמריני (Marigny) ובשחרור צרפת מהנאצים.
במהלך העלילה נחטף חברו של דניאל ליחידה, רוברט זוסמן, שגם הוא יהודי, למחנה עבודה.
דניאל מחליט לא לחזור לארצות הברית לפני שהוא מציל את זוסמן.
בסופו של דבר, חברי היחידה של דניאל מוצאים את זוסמן במצב בריאותי קשה, בדיוק כאשר קצין נאצי עומד לחסל אותו.
הם הורגים את הקצין ומחלצים את זוסמן.
לאחר 8 שבועות דניאל חוזר לארצות הברית כגיבור מלחמה, מבקר את זוסמן ומעודד אותו.
כשדניאל חוזר לביתו הוא מניח את המדליה שקיבל על הקבר של אחיו הגדול פול ואומר לו שרק בזכותו הוא שרד את המלחמה הזאת.
בדומה לקודמיו, Call of Duty: WWII הוא משחק יריות בגוף ראשון, אך הוא אינו כולל את מערכת התנועה והנשק העתידני שהיו קיימים בשלושת משחקי Call of Duty הקודמים לו, שכללו גם קפיצה כפולה וטיפוס על הקיר.
המשחק חוזר על מערכת התנועה המקורית של סדרת המשחקים, מה שמחזיר אותו לסגנון משחק שנקרא "הליכה על הקרקע".
מלחמת העולם השנייה היא הכותרת הראשונה מאז המשחק המקורי ו־Call of Duty: World at War שלא כוללת אפשרות לרפא את הבריאות בקמפיין.
במקום זאת, השחקנים חייבים למצוא ערכות עזרה ראשונה מפוזרות, או להסתמך על הצוות הרפואי שלהם שיספק להם ערכות עזרה ראשונה.
חברים אחרים בצוות יכולים לספק תחמושת, רימונים, שיגור ירי ארטילרי או איתור אויבים ולחשוף את מיקומם בצורת "צלליות".
בחלקים מסוימים של המשחק ניתן ללכוד את חיילי האויב בקמפיין, ולגרור את הפצועים למקום מבטחים.
בחלקים מסוימים של הקמפיין, השחקנים יוכלו לשלוט על כלי רכב, טנקים ומטוסים.
המולטיפלייר עוסק בקרבות מלחמת העולם השנייה בצורה יותר מורחבת.
Calypso הוא סינגל של הזמר והכותב הפוארטו ריקני לואיס פונסי והזמרת האמריקאית סטפלון דון.
פונסי היה חלק מן הכותבים והמפיקים בשיר.
את השיר הוציאה לאור חברת התקליטים Universal Music Latin Entertainment בתאריך 14 ביוני 2018, כסינגל שלישי של פונסי מתוך אלבום האולפן התשיעי שלו, Vida.
הסינגל יצא לאור יחד עם הווידאו קליפ בתאריך 14 ביוני 2018. "Calypso" הוזרם 1.7 מיליון פעמים בארצות הברית, והורד 5000 פעמים בסוף השבוע של ה-21 ביוני.
וידאו הקליפ הרשמי של הסינגל ניצפה יותר מ-200 מיליון פעמים ביוטיוב מאז שיצא לאור.
כמו כן, השיר יהווה כחלק מהשירים המשתתפים במשחק הווידאו ריקודים Just Dance, אשר יצא בשנת 2019.
מצעדים (2018)מקוםארגנטינה1איטליה32פולין19סלובקיה34ספרד6שוודיה92שווייץ12אמריקה הלטינית (שירים)23אמריקה הלטינית1ישראל (מדיה פורסט)1ישראל (מצעד)1
ב-18 באוגוסט 2018, יצא לאור הרמיקס הרשמי של השיר בו משתתפת הזמרת-יוצרת הקולומביאנית קרול ג'י.
תחילה, העלה לואיס פונסי לערוץ היוטיוב שלו את האודיו הרשמי של הרמיקס בו משתתפת ג'י.
נכון למאי 2019, מונה הצפיות של האודיו עומד על כ-23 מיליון צפיות בסך הכל.
כמו כן, הצליח הרמיקס להגיע למקום ה-20 במצעד הרשמי של ארגנטינה, וה-11 במצעד השירים הלטיניים.
"Call On Me" (בעברית: קרא לי), הוא סינגל הבכורה של הזמרת וכותבת השירים האוסטרלית סטרלי.
השיר נכתב על ידיה ופטר ויליאמס הידוע בשם הבמה "P-Money".
הוא יצא להורדה דיגיטלית ב-29 ביולי 2016 על ידי Tinted Records, והוא יצא לאור שנית על ידי Tinted Records וEpic Records ב-13 באוקטובר 2016.
סטרלי אמרה בראיון איתה, "אני כתבתי את השיר כשהייתי בנקודת ירידה בחיים שלי...
הוא הפך לדרך לומר לעצמי זה הולך להיות בסדר, כמעט כמו עידוד.
זה היה כמו אם אני הייתי יוצרת את המגדלור שלי, מגדלור שיעזור לי לגלות שהחלומות שלי הם לא קשים.
אני רק צריכה לעקוב אחרי האינטואיציה שלי ובעצם לקרוא לעצמי."
השיר יצא ב-29 ביולי 2016 ביחד עם הקליפ לשיר ביוטיוב.
גרסת הרמיקס לשיר בשיתוף ריאן ריבאק יצא ב-13 באוקטובר 2016, כמעט חודשיים לאחר שהמקורי יצא ביחד עם הקליפ לגרסה זאת.
גרסת הרמיקס זכתה למעל ל-130 מיליון צפיות ביוטיוב, ונחשב לשיר הכי נצפה של סטרלי.
השיר נכתב על ידי סטרלי ופטר ויליאמס, והופק על ידי פטר ויליאמס ואוד מוב.
השיר יצא כסינגל מתוך אלבום הבכורה של סטרלי, One of One.
Call On Me (רמיקס של אוד מוב): 2:57
Call On Me (רמיקס של EDWYNN, טיקאל וספיריקס): 2:40
Call On Me (רמיקס של ריאן ריבאק): 3:15
Call On Me (רמיקס של ריאן ריבאק): 3:42
הסינגל קיבל מספר רמיקסים על ידי מספר דיג'יים ב-Call On Me (רמיקסים) EP של השיר מכלילות את אוד מוב, EDYWYNN, טיקאל וספיריקס, ריאן ריבאק, אללה וראפה.
הרמיקס של הדי ג'יי הדרום אפריקאי-אוסטרלי ריאן ריבאק זכה להצלחה באירופה ואוקיאניה, כאשר הרמיקס לשיר הגיע למצעד של Sverigetopplistan, מצעד השירים הרשמי של שוודיה, בדצמבר 2016, כמו גם, הגיע לטופ 10 באוסטרליה, דנמרק, גרמניה, אירלנד, הולנד, ניו זילנד, נורווגיה ובריטניה.
Calling All the Monsters (בעברית: קוראת לכל המפלצות) הוא שיר שבוצע על ידי זמרת הפופ האמריקאית צ'יינה אן מקליין.
השיר הופק על ידי ניקלאס מולינדר וג'ואקים פרסון, שגם כתבו את השיר, יחד עם יוהאן אלקנאס, וצ'רלי מייסון, עבור "ANT Farm", פסקול סדרת הטלוויזיה "החרשנים" מבית ערוץ דיסני.
השיר פורסם כסינגל השני של האלבום ב-20 בספטמבר 2011, דרך וולט דיסני רקורדס.
מבחינה מוזיקלית, השיר הוא מסוג אלקטרופופ-מועמדונים, והמילים עוסקות בליל כל הקדושים.
השיר זכה לביקורות חיוביות בדרך כלל מצד המבקרים, כאשר רובם שיבחו את אופיו השובב, וצליל הדאנס שלו.
במצעדים, הגיע השיר בשיאו למקום הראשון בסלובקיה, וכן נכנס למצעד הבילבורד הוט 100 האמריקאי, ומצעד הסינגלים הבריטי.
בשבועו הראשון להוצאתו, זכה השיר לכ-25,000 הורדות.
"Calling All the Monsters" הוא הסינגל השני שיצא מהפסקול A.N.T.
Farm (החרשנים), של סדרת הטלוויזיה הנושאת את אותו השם בערוץ דיסני.
השיר הושמע לראשונה בפרק העונה הראשונה של ליל כל הקדושים, "החווה המוטנטית", ששודר בבכורה ב-7 באוקטובר 2011 בצפון אמריקה, יותר משבועיים לאחר צאת הסינגל.
בפרק, ביצע מקליין את השיר.
בפרק הוצג יקום מקביל, שבו ה-A.N.T.
היו מפלצות ששלטו על בית הספר ובני האדם.
בהמשך, רחקה צ'יינה פארקס (מקליין) שיקוי שמשנה את ה-A.N.T.
מאוחר יותר, פארקס עלתה על הבמה וביצעה את השיר, כאשר כולם בקהל רוקדים.
השיר הופיע גם ב-"Beam It Up", פרק העונה השנייה של ליל כל הקדושים בסדרה "שייק" של ערוץ דיסני משנת 2011. בנוסף, קיילי קנטרל מהסדרה "גבי דוראן: בייביסיטר לחייזרים" ביצעה את השיר בפרק בפרק ההאלווין "You Decide LIVE!" של הסדרה "Just Roll with It" ב-4 באוקטובר 2019.
"Calling All the Monsters" הוא שיר אלקטרופופ ודאנס-פופ.
השיר תואר כגרסה המודרנית לשירו של מייקל ג'קסון, "Thriller" משנת 1982. המקצב של השיר הושווה מול שיריהם של ג'קסון ודל זמרת הפופ בריטני ספירס.
נושא השיר סובב סביב קסם ופנטזיה ואילו המילים מתארות ריקוד עם מפלצות ודמויות מפחידות.
Call Out My Name הוא סינגל של הזמר הקנדי דה ויקנד, מתוך המיני-אלבום הראשון שלו, My Dear Melancholy.
השיר יצא לאור ב-10 באפריל 2018, על ידי חברות התקליטים XO וריפבליק רקורדס, כסינגל המוביל מתוך המיני-אלבום.
השיר נכתב על ידי דה ויקנד עצמו, יחד עם מפיק השיר פרנק דוקס וניקולס ג'אר, שקיבל קרדיט כתיבה על דגימת שירו, "Killing Time", משנת 2016.
השיר מבוצע בסולם של D♯ מינור בקצב של 45 פעימות לדקה במטר כפול של 6/8. האקורדים מתחלפים בין G♯m ו-D♯m.
הקולות של דה ויקנד משתרעים על פני שתי אוקטבות, בין D3 ל-D5.
השיר הוא השיר בעל הפתיחה הגדולה ביותר של השמעות בספוטיפיי ביום הראשון לצאתו לשנת 2018. באפל מיוזיק, הושמע השיר כ-6 מיליון פעמים ביום הראשון לצאתו, והיה גם שם לשיר בעל הפתיחה הגדולה ביותר של השמעות ביום הראשון לצאתו באותה השנה.
במצעד הבילבורד הוט 100, הגיע השיר היישר אל המקום הרביעי, והפך לשיר השמיני של דה ויקנד שהגיע לעשירייה הפותחת במצעד.
וידאו קליפ מילים לשיר פורסם ב-2 באפריל, ובו מוצג דה ויקנד במסכי טלוויזיה שונים.
ב-30 במרץ 2018, העלה דה ויקנד קליפ אנכי לשיר בספוטיפיי.
הקליפ הרשמי של השיר פורסם ב-12 באפריל 2018 ובוים על ידי גרנט זינגר.
אזור תאריך יציאה פורמט חברות תקליטים מקור אוסטרליה30 במרץ 2018רדיו להיטים עכשווייםיוניברסל מיוזיק אוסטרליה ארצות הברית 10 באפריל 2018 רדיו קצבי עכשווי XO • ריפבליק איטליה20 באפריל 2018 רדיו להיטים עכשוויים יוניברסל הממלכה המאוחדת רדיו אורבני עכשווי XO • ריפבליק
Call of Duty: Black Ops Cold War הוא משחק וידאו מסוג יריות בגוף ראשון, שפותח על ידי החברות Treyarch ו-Raven Software והוצא לאור על ידי חברת Activision.
המשחק Call of Duty: Black Ops Cold War הוא המשחק השישי בסדרת ה-Black Ops והמשחק ה-17 בסדרת כל משחקי Call of Duty.
עבור חברת Treyarch זהו המשחק השביעי בסדרת Call of Duty שהיא בתפקיד המפתחת הראשית שלו, ובעבור חברת Raven Software הוא השני.
במשחק Call of Duty: Black Ops Cold War הסיפור במצב משחק ה-Campaign (ניהול מסע) מתרחש במהלך תחילת שנות ה-80 של המאה ה-20, בתקופת המלחמה הקרה.
הסיפור מתמקד במרדף אחר מרגל סובייטי כביכול, שמכונה פרסאוס, שמטרתו היא לחתור תחת ארצות הברית ולהטות את מאזן הכוחות במלחמה לטובת ברית המועצות.
במהלך משחק ה-Campaign, השחקן משחק בתור דמות שמכונה "בל", שגויסה ל-CIA על ידי הקצין ראסל אדלר בעבור כח משימה שמטרתו לתפוס את המרגל פרסאוס.
במהלך הסיפור ישנן דמויות שחוזרות ממשחקי ה-Black Ops הקודמים, ביניהן אלכס מייסון, פרנק וודס וג'ייסון הדסון, כאשר בחלק מהמשימות ניתן לשחק בתור אלכס מייסון.
בסוג משחק הרב משתתפים, מעבר למצבי המשחק והמפות שהיו קיימים כבר במשחקים הקודמים בסדרה, נוספו כמה מצבי משחק חדשים ומפות חדשות.
במשחק קיים תוכן עונתי בדומה לקודמו בסדרה "Call of Duty: Modern Warfare" משנת 2019, שכולל Battle Pass, מפות וכלי נשק שנוספים בכל עונה.
במקור המשחק פותח על ידי החברות Raven Software ו- Sledgehammer Games ולא הייתה כוונה לשייכו לתת-הסדרה Black Ops.
עם זאת, מחלקת הפיתוח סבלה מאי-הסכמות בין שני הצוותים המובילים (Raven ו- Sledgehammer), מה שהוביל את חברת Activision להכניס את חברת Treyarch במקום Sledgehammer Games בתור מפתחת ראשית לצד Raven Software.
שיווק המשחק החל באוגוסט 2020 וחודשיים לאחר מכן יצאה גרסת בטא של מצב המשחק רב משתתפים.
Call of Duty: Black Ops Cold War קיבל ביקורות חיוביות ממבקרים ונחשב להצלחה מסחרית.
במשחק Call of Duty: Black Ops Cold War הסיפור ב-Campaign מתרחש במהלך תחילת שנות ה-80 של המאה ה-20, בתקופת המלחמה הקרה.
הסיפור עוקב אחר ראסל אדלר, חייל בכוחות המיוחדים של צבא ארצות הברית שהופך לפעיל ביחידת מבצעים מיוחדים של ה-CIA, שמשימתו היא לעצור פעילות של קבוצה קיצונית מברית המועצות בשנת 1981. הסיפור מושפע מאירועים אמיתיים ומתרחש במקומות כגון טורקיה, מזרח ברלין, וייטנאם ומטה הפיקוד של הק.ג.ב.
ל-Campaign ישנם כמה סיומים שונים, תלוי בבחירות שהשחקן עשה במהלך הסיפור.
כמו במשחק Modern Warfare, ניתן לשחק יחד בין הפלטפורמות השונות (Cross-Platform).
הדרגות ב-Cold War משולבות ביחד עם הדרגות של ה-Warzone וה-Modern Warfare.
ב-Call of Duty: Black Ops Cold War מצב משחק הזומבים מכיל עלילה חדשה שהכותרת שלה היא "Dark Aether", שהיא מרחיבה את סיפור ה"Aether" המקורי מהמשחק Black Ops 4, אך עדיין תואמת לנרטיב של ה-campaign.
במשחק הזומבים השחקן אינו משחק בדמויות שקבועות מראש, אלא הוא בוחר Operator (דמויות אשר השחקן מקבל בעבור השלמת משימות או קנייה בחנות המשחק שאינן משפיעות על היכולות) מתוך אלו שהוא השיג במשחק המרובה משתתפים, שיהיה חלק מצוות תגובה של ה-CIA שמכונה "Requiem" (תרגום חפשי: תפילת אשכבה).
ההתקדמות בדרגות ב-Cold War משותפת גם למצב הזומבים וגם למצב במרובה משתתפים, כמו כן גם כלי נשק, שדרוגים בשדה הקרב ו-scorestreaks (עזרים שהשחקן מקבל בזמן המשחק כתוצאה מרצף של הריגות מבלי להיפסל) משותפים לשניהם.
לזומבים ב-Cold War חזרו מכניקות ממשחקי הזומבים של קודמיו כגון קופסאות מסתורין, Pack-a-Punch והטבות קרב למיניהן.
לראשונה במשחק הזומבים, שחקנים יכולים לבחור באפשרות "exfil" שתיתן לשחקנים להתמודד מול גלים מהירים, בהם כמות גדולה של אויבים שהם חייבים לנצח על מנת לסיים את המשימה.
סביב המפה גם מפוזר מידע מודיעיני ששחקנים יכולים למצוא ובכך לחשוף נתונים על הסיפור.
ב-18 במאי 2019, אתר האינטרנט Kotaku דיווח כי המשחק נמצא במהפך עקב מתח בלתי פוסק בין Raven Software ל-Sledgehammer Games (שתי המפתחות הראשיות של המשחק).
שני מקורות תיארו את המשחק כ"קטסטרופה".
בתגובה לכך, חברת Activision הקצתה את חברת Treyarch כמפתחת הראשית לצד Raven במקום Sledgehammer Games.
השינוי הוביל לפיתוח מהיר בהרבה ביחס למצב הקודם, בעיקר מפני שכל סטודיו פיתוח לקח פיקוד על חלקים שונים של המשחק.
ב-4 באוגוסט 2020, Activision אישרו שמשחק חדש מסדרת Call of Duty מתוכנן לצאת לאור בשנת 2020 ושהוא מפותח על ידי Raven Software ו-Treyarch.
זה היה המשחק הראשון מאז שיצא Modern Warfare 3 שפותח על ידי שתי חברות ביחד.
עבור Raven Software זהו המשחק הראשון שהיא בתפקיד המפתחת הראשית, בעוד שבחלק מהמשחקים הקודמים היא רק סייעה בפיתוח.
מנהל הקריאייטיב הבכיר של חברת Raven Software, דן וונדרק, הגה את הרעיון של כמה סיומים שונים לסיפור ה-campaign, "כאשר התחלנו ליצור את הסיפור, ישר היו לנו כמה רעיונות לסיומים.
אבל ידענו מיד שרצינו לעשות את זה.
לגמרי אהבתי את הרעיון שנוכל להוקיר מעט את המשחק Black Ops 2 על ידי יצירתם [כמה סיומים]."
שיווק והכרזות על משחקים מסדרת Call of Duty בדרך כלל אירעו בין מאי לאפריל לפני שחרורו של המשחק בסתיו.
עם זאת, באוגוסט 2020, Activision החלה לשחרר הצצות למשחק עם משחק מציאות חלופית.
מגוון יוטיוברים שקשורים לקהילת Call of Duty קיבלו במשלוח חבילות.
לאחר שאושר להם לפתוח את החבילות ב-10 באוגוסט 2020, קיבלו את פניהם מקרן שקופיות, 10 שקופיות לכל חבילה ומנשר.
החל מ-14 באוגוסט 2020, המשחק שווק לאחר שהצופן הראשוני נפתר, על ידי שידול מעריצים כדי לפתור צפנים וחידות באתר pawntakespawn.com.
האתר אפשר למעריצים לצפות בקלטות VHS אשר מכילות קטעי חדשות וקטעי וידאו מהשנים המקבילות לאורך המלחמה הקרה.
במהלך קלטות ה-VHS, במרווחי זמן אקראיים, הופיעו שילובים של שני מספרים דרך צינורות Nixie, אשר נדרשו על מנת לפצח צופן, בנוסף לקבוצה אחת של קואורדינטות שנמצאה בכל קלטת אשר הובילה למיקום במפה של משחק ה-Warzone.
ב-19 באוגוסט 2020, ברגע שכל הצפנים נפתרו, טריילר המשחק נחשף.
הטריילר מכיל קטעים מתוך ראיון עם מודיע ועריק סובייטי מהק.ג.ב לשעבר, יורי בזמנוב, שדן על צעדים אקטיביים, שנלקח מתוך ראיון משנת 1984 עם תאורטיקן קונספירציה ג.
החשיפה העולמית של המשחק הייתה ב-26 באוגוסט 2020.
החל מ-22 בספטמבר 2020, משחק מציאות חלופית חדש נוסף לאתר pawntakespawn.com, אשר נתן הצצה למצב משחק הזומבים, החל כאשר יוטיוברים שמתמקדים ב-Call of Duty כגון NoahJ456 ו-MrDalekJD קיבלו חבילות שבהם יש טכנולוגיות משנות ה-80 ועוד צפנים שצריך לפתור.
החשיפה הרשמית של מצב הזומבים הייתה ב-30 בספטמבר.
הזמנות מוקדמות של כל אחת ממהדורות משחק ה-Cold War העניקו גישה מוקדמת לגרסת הבטא של המשחק, מארז כלי נשק ומארז אופרטור של Frank Woods עבור המשחקים Call of Duty: Modern Warfare ו-Call of Duty: Warzone.
מהדורת המשחק האולטימטיבית (Ultimate Edition) מעניקה 3 מארזים קומסטיים עבור הדמויות, בנוסף לגישה לעונה הראשונה של ה-Battle Pass של ה-Cold War.
האתר CBR.com דיווח שטריילר ההצצה הוחרם בסין בשל תיאור של שנייה אחת של ההפגנות בכיכר טיין-אן-מן ב-1989. טריילר ערוך פורסם במקום הקודם ברחבי העולם.
אנדי צ'לק כתב באתר PC Gamer: "אי אפשר גם לטעות באירוניה של צנזורה פעילה בטריילר פרומו למשחק שהתיוג שלו הוא פשוטו כמשמעו "לדעת את ההיסטוריה שלך"."
מאמר מערכת על ידי איאן ווקר באתר Kotaku מאשים את Call of Duty בלגיטימציה של השקפותיו של בזמנוב כאשר הוא כלל קטעים של הראיון שלו עם גריפין מתוך הטריילר מאוגוסט.
אחת מבין התלונות שהיו לו היא שהשקפותיו של בזמנוב פעלו כמגנט עבור תיאוריות קונספירציה ואישיות של הימין הקיצוני, ושחברת Activision הציגה את הראיון של בזמנוב ללא ההקשר המתאים ושבזמנוב עצמו החזיק בדעות שווקר טען שהיו בימין הקיצוני.
כל התוכן הניתן להורדה (DLC) עבור המשחק, בשביל מצבי משחק הזומבים והמרובה משתתפים כאחד, יהיו חינמיים לגמרי.
בנוגע למשחק Modern Warfare, התוכן לאחר ההשקה נתון לקנייה דרך ה-Battle Pass או החנות הדיגיטלית שבתוך המשחק.
Calling My Phone הוא סינגל של הראפרים והזמרים האמריקאים ליל טיג'יי ו-6lack.
השיר יצא לאור ב-12 בפברואר 2021, כסינגל הרביעי מתוך אלבום האולפן השני של ליל טיג'יי, Destined 2 Win, על ידי חברות התקליטים קולומביה רקורדס וסוני מיוזיק אנטרטיינמנט.
מגזין Complex דירג את השיר במקום ה-8 ברשימת "50 השירים הטובים ביותר לשנת 2021 (עד כה)".
לפני צאתו, השיר קודם על ידי ליל טיג'יי בטוויטר, בטיקטוק וברשתות חברתיות אחרות החל מדצמבר 2020. השיר תואר כמתנה ליום ולנטיין למעריצים של ליל טיג'יי.
ב-4 בפברואר 2021 הכריז ליל טיג'יי על צאת השיר.
הווידאו קליפ של השיר יצא ב-12 בפברואר 2021 ובוים על ידי קאם בוסבי.
בקליפ נראים ליל טיג'יי ו-6lack עוברים מצבים שונים תוך כדי ניסיון לעצור מערכת יחסים.
בארצות הברית, השיר הגיע היישר אל המקום השלישי במצעד הבילבורד הוט 100, והפך לשיר של ליל טיג'יי ו-6lack בהתאמה שהגיע למקום הגבוה ביותר במצעד, וכן לסינגל הראשון של שני האמנים שהגיע לעשירייה הפותחת במצעד.
בחודש יוני 2021 דירג בילבורד את השיר במקום ה-30 ברשימת "50 השירים הטובים ביותר בשנת 2021 עד כה".
מקוםתאריםמכירות בריטניה (BPI) כסף 200,000 ארצות הברית (RIAA) זהב 500,000
Caller's Bane (במקור Scrolls) הוא משחק קלפי אספנות דיגיטלי אסטרטגי, שפותח על ידי Mojang Studios, שמטרתו לשלב אלמנטים ממשחקי קלפים מסחריים ומשחקי לוח מסורתיים.
את Scrolls הגה ופיתח במקור יעקב פורסר (Jakob Porsér), אשר יחד עם מייסד מוג'אנג מרקוס פרסון התכוון ליצור סוג של משחק חדשני שנדיר לראות כיום בשוק.
המשחק פותח באמצעות מנוע המשחק Unity, והוא יכול לרוץ במספר פלטפורמות משחק.
Scrolls הוכרז ב-2 במרץ 2011, כמשחק השני של מוג'אנג.
בעוד שמוג'אנג טענו בתחילה שהפסיקו את פיתוח המשחק ביוני 2015, החברה חשפה אחר זמן מה כי הם עדיין עובדים על הפרויקט, וביוני 2018 הוציאה את המשחק תחת הכותרת החדשה Caller's Bane במהדורה חינמית.
המשחק נסוב סביב השימוש בקלפים, או "מגילות", במטרה להשמיד שלושה מחמשת הפסלים של השחקן היריב, שמוצבים בשני קצות שדה הקרב.
ישנם ארבעה סוגים שונים של מגילות במשחק: יצורים, מבנים, לחשים וכשפים.
היצורים משוחקים על הלוח ויכולים לתקוף כדי להשמיד יצורי אויב ופסלים.
מבנים משוחקים גם על הלוח, ובניגוד ליצורים, הם לא יכולים לנוע.
ללחשים יש מגוון רחב של אפקטים, אך לרוב הם משמשים נגד יצורים או מבנים.
כשפים פועלים רק על יצורים ולרוב מספקים אפקט מתמשך לאותו יצור.
לכל מגילה (יצור או מבנה) 3 נתונים סטטיסטיים בסיסיים המשויכים אליה: התקפה, המתנה וחיים.
ההתקפה מציינת כמה נזק המגילה תעשה (מגילות מסוימות אינן תוקפות ובמקום זה יש "-" לנתון זה).
המתנה מציינת כמה סיבובים המגילה מחכה לפני שהיא תוקפת.
בכל פעם שהגיע תור השחקן, לכל מגילה (למעט יוצאים מן הכלל) יש זמן המתנה בין התקפות, זמן ההמתנה נמדד במספרים חד-ספרתיים.
אם זמן ההמתנה של מגילה מגיע ל-0, המגילה תוכל לתקוף בסוף התור של השחקן.
לאחר סיום ההתקפה של המגילה, זמן ההמתנה שלה יתאפס לזמן ההמתנה הבסיסי שלה, שהוא בדרך כלל 2 אך יכול לנוע בין 1 ל-6. חיים היא כמות הנזק המצטבר שמגילה יכולה לספוג לפני שהיא נהרסת.